Suchinthana/ta-wikipedia huggingface dataset:
நிக்கோல்-ரெயின் லெப்பாட்

நிக்கோல்-ரெயின் லெப்பாட் (Nicole-Reine Lepaute, 5 சனவரி 1723 – 6 டிசம்பர் 1788) என்பவர் பிரான்சு வானியலாளரும், கணிதவியலாளரும் ஆவார். இவர் பாரிசு வான்காணகத்தில் 1732 முதல் 1788 வரை பணியில் இருந்தார். ஹேலியின் வால்வெள்ளி 1759 ஏப்ரல் 13 இல் திரும்பத் தோன்றிய போது வியாழன் கோளும் காரிக் கோளும் புவியீர்ப்பால் அதை எவ்வளவு தொலைவு இழுக்கின்றன என்ற ஆய்வில் ஏ. சி. கிளாரட்டுக்குத் துணை புரிய லெப்பாட் அங்கு சேர்ந்தார். 1764 இல் நிகழ்ந்த சூரிய ஒளிமறைப்பை இவர் ஐரோப்பா முழுமைக்கும் பதிவு செய்தார். இப்பதிவுப்படம் பிரெஞ்சு அரசால் வெளியிடப்பட்டது.

பிரெஞ்சு அறிவியல் புலங்களுக்கான கல்விக்கழகம் வெளியிட்ட’வானோடிகளுக்கும் கடலோடிகளுக்கும் பயன்படும் வான்குறிப்பு அட்டவணையை உருவாக்க 1759முதல்1774வரை இலாலண்டேவுடன் இணைந்து பணிபுரிந்தார். இவர் 1774முதல் 1783வரை ‘வான்பொருள் இருப்பு அட்டவணை’யின் (Astronomical Ephemeris) ஏழாம், எட்டாம் தொகுதிகளில் விண்மீன்களுடன் சூரியன், நிலா, கோள்களின் இருப்புகளையும் காட்டும் நுட்பத்தை உருவாக்கி 1784முதல்1792 வரையுள்ள பத்தாண்டுக் கால கட்டத்துக்கு அவற்றையும் அதில் இணைத்து வெளியிட்டார். இவரது நினைவாக சிறுகோள் ஒன்றுக்கு "7720 லெப்பாட்" எனவும், நிலவுக் குழி ஒன்றுக்கு "லெப்பாட்" எனவும் பெயரிடப்பட்டுள்ளது.

மேற்கோள்கள்

புற இணைப்புகள்

1723 பிறப்புகள்
1788 இறப்புகள்
பிரெஞ்சு வானியலாளர்கள்
பெண் வானியலாளர்கள்
எமதூதர்கள்

எமதூதர்கள் (Yamaduta) இந்து தொன்மவியலின்படி, எமதர்மராசாவின் தூதுவர்கள். எமனின் கட்டளைப்படி வாழுங்காலம் முடிந்த உயிர்களைக் கவர்ந்து, எமனின் முன் நிறுத்தி, பின் அவ்வுயிர்கள் செய்த பாவபுண்ணியத்திற்கு ஏற்ப சொர்க்கம் அல்லது நரகத்திற்கோ அழைத்துச் செல்பவர்கள். இவர்களை எமகிங்கரர்கள் என்றும் அழைப்பர்.

மேற்கோள்கள்

இந்து தொன்மவியல் மாந்தர்
யமுனோத்திரி

யமுனோத்திரி (Yamunotri)  () யமுனை ஆற்றின் பிறப்பிடமாகும். இது இந்தியாவின், இமயமலை கார்வால் மலைத்தொடரில் உத்தரகாண்ட் மாநிலத்தில் அமைந்துள்ள இந்துக்களின் புனித தலங்களில் ஒன்று. இங்கு அன்னை யமுனோத்திரி கோயில் உள்ளது. யமுனோத்திரி கடல் மட்டத்திலிருந்து 3293 மீட்டர் உயரத்தில், உத்தரகாசி மாவட்டத்தின் தலைமையிடமான உத்தரகாசி நகரத்திலிருந்து 30 கி. மீ., தொலைவில் உள்ளது. யமுனோத்திரி கோயில் அருகே வெந்நீர் ஊற்றுகள் உண்டு.

புவியியல்
உலக வரைபடத்தில் யமுனோத்திரி  பாகையில் உள்ளது.  உயரத்தில் அமைந்துள்ளது.

இதனையும் காண்க
 கங்கோத்திரி கோயில்
 பத்ரிநாத் கோயில்
 கேதார்நாத் கோயில்
 ஜோஷி மடம்
 அனுமான் சட்டி

மேற்கோள்கள்

உத்தராகண்ட மாநில ஊர்களும் நகரங்களும்
இந்து யாத்திரைத் தலங்கள்
இந்து புனித நகரங்கள்
யமுனை ஆறு
ஓ. தணிகாசலம் செட்டியார்

திவான் பகதூர் ஓ. தணிகாசலம் செட்டியார் (திசம்பர் 1874 – சூலை 21, 1929) என்பவர் நீதிக்கட்சியின் முன்னோடித் தலைவர்களில் ஒருவர். வழக்குரைஞராக இருந்தார். பேச்சாற்றலும் வாதத் திறமையும் கொண்டவர். நீதிக்கட்சி சார்பில் சட்ட மன்ற மேலவையில் இரண்டு முறை  உறுப்பினராக இருந்தார்.

1919 இல் சென்னை மாநகராட்சிக் குழுவின் உறுப்பினராகத் தேர்ந்தெடுக்கப் பட்டார். 1925 இல் சென்னை மாநகராட்சி தலைவராகவும் தேர்ந்தெடுக்கப் பட்டார். அக்காலத்தில் நடந்த பிராமணரால்லாத மாநாடுகள் பலவற்றில்  கலந்து கொண்டும் தலைமையேற்றும்  செயல்பட்டார். நீதிக்கட்சித் தலைவர் சர் பிட்டி தியாகராயரோடு இணைந்து பணியாற்றினார்.

அரசுப் பணியிடங்களைச் சமூக விகிதாச்சாரப்படி நிரப்பிப் பகிர்ந்தளிக்க வேண்டும் என்று 1921 ஆம் ஆண்டில் ஓ. தணிகாசலம் சென்னை சட்ட மன்ற மேலவையில் தீர்மானங்கள் கொண்டுவந்தார். அவை பிற்காலத்தில் 1928 ஆம் ஆண்டில் எஸ் முத்தையா முதலியார் கொண்டு வந்த வகுப்பு வாரி ஒதுக்கீட்டுக்கு அடிப்படையாக அமைந்தன.

நீதித் துறையில் முனிசீப் நியமன அதிகாரத்தை அரசே ஏற்று செயல்படுத்தவேண்டும் என்று 1921 ஆம் ஆண்டில் தீர்மானம் கொண்டு வந்தார். சென்னையில் தியாகராயர் நகர் பகுதியில் ஒரு தெருவுக்கு இவருடைய பெயர் சூட்டப்பட்டுள்ளது என்பது குறிப்பிடத்தக்கது.

மறைவு
ஓ. தணிகாசலம் செட்டியார் தனது 54-ஆவது அகவையில் 1929 சூலை 21 இல் நீரிழிவு நோய் காரணமாகக் காலமானார்.

மேற்கோள்கள்

வெளி இணைப்புகள் 
 http://www.viduthalai.in/home/viduthalai/history-/39098-thirumagan-os-justice-party-tanikacalam-chettiar.html 
 http://www.viduthalai.in/e-paper/39208.html 

நீதிக்கட்சித் தலைவர்கள்
1929 இறப்புகள்
1874 பிறப்புகள்
தமிழ் வழக்கறிஞர்கள்
தமிழக சட்டமன்ற மேலவை உறுப்பினர்கள்
20 ஆம் நூற்றாண்டு இந்திய வழக்கறிஞர்கள்
நீரிழிவு நோயால் இறந்தவர்கள்
அலுமினியம் ஒற்றைபுளோரைடு

அலுமினியம் ஒற்றைபுளோரைடு ( Aluminium monofluoride)  ) என்பது  AlF என்ற மூலக்கூறு வாய்பாடுடன் கூடிய வேதிச் சேர்மம் ஆகும். உயர்ந்த வெப்பநிலையில் அலுமினியம் முப்புளோரைடை உலோக அலுமினியத்துடன் வினைப்படுத்துவதன் மூலமாக குறிப்பிட்ட இனவரையரைக்குள் அகப்படாத இச்சேர்மத்தைத் தயாரிக்க முடியும். ஆனால் வெப்பநிலை குறைந்தவுடன் இச்சேர்மம் வினைபடு பொருட்கள் நிலைக்கு திரும்பிவிடுகிறது.  சிறப்பு அணுக்கூறுகளைப் பயன்படுத்தி அலுமினியம் (I) ஆலைடுகளில் இருந்து தருவிக்கப்படும் வழிப்பொருள் வகைகளில் நிலைப்புத் தன்மையை உண்டாக்க இயலும்.

இந்தச் சேர்மத்தின் மூலக்கூறுகள் விண்மீனிடை ஊடகத்தில் கண்டறியப்பட்டுள்ளன. அங்கு இவை பரந்த இடைவெளிகளில் காணப்படுவதால் மூலக்கூறிடை மோதல்கள் முக்கியத்துவம் பெறவில்லை.

மேலும் காண்க
அலுமினியம் ஒற்றைபுரோமைடு
அலுமினியம் ஒற்றைகுளோரைடு
அலுமினியம் ஓற்றையயோடைடு

மேற்கோள்கள் 

அலுமினியம்(I) சேர்மங்கள்
புளோரைடுகள்
உலோக ஆலைடுகள்
யோகா தில்லைநாதன்

யோகா தில்லைநாதன் ஒரு வானொலிக் கலைஞர். சிறந்த நாடகக் கலைஞர். ஒரு கலைக்குடும்பத்தின் ஊடாக இளம் வயதிலேயே கலைத்துறைக்கு வந்தவர். குழந்தைக் கலைஞராக தனது ஐந்தாவது வயதிலேயே இலங்கை வானொலியில் இணைந்து கொண்டவர். 1966 இல் பகுதிநேர அறிவிப்பாளராக தமிழ் வர்த்தக சேவையில் இணைந்து படிப்படியாக உயர்ந்து இறுதியில் கட்டுப்பாட்டாளராகப் பணியாற்றியவர். இலங்கை வானொலியில் பூவும் பொட்டும், மணி மலர், இசையும் கதையும், போன்ற பல நிகழ்ச்சிகளின் தயாரிப்பாளராக இருந்தவர். 35 ஆண்டுகள் ஒலிபரப்புத் துறையில் அதனையே தனது முழுநேரத்  தொழிலாக ஏற்றுப் பணியாற்றியவர். இவர் 1985 இல் இங்கிலாந்துக்குப் புலம் பெயர்ந்து 1988 இல் ஸ்பெக்கரம் அனைத்துலக வானொலியிலும், 1989 இல் சன்றைஸ் வானொலியிலும் தனது தனித்துவமான தமிழ்சேவையை ஆரம்பித்தவர். இவரது கானக்குயில் நிகழ்ச்சி சர்வதேசப் புகழ் பெற்றது.

நடித்த திரைப்படம்
 டாக்ஸி ட்ரைவர்
 நெஞ்சுக்கு நீதி
 குத்து விளக்கு 
 பொன்மணி

வெளி இணைப்புகள்
 வானொலி நாடக நூல்கள் - சில மனப்பதிவுகள்

மேற்சான்றுகள்

ஈழத்து வானொலிக் கலைஞர்கள்
அ. மா. சாமி

அ. மா. சாமி (மே 7, 1935 – அக்டோபர் 8, 2020) என்று அறியப்படும் அருணாசலம் மாரிசாமி தமிழக எழுத்தாளரும், இதழாளரும், நூலாசிரியரும் ஆவார். ராணி வார இதழின் ஆசிரியர் பொறுப்பில் 44 ஆண்டுகள் பணி புரிந்து ஓய்வு பெற்றவர். தினத்தந்தி நிறுவனத்தில் செய்தியாளராகத் தம் பணியைத் தொடங்கினார். ராணி முத்து இதழ்களின் ஆசிரியராகவும் பணியாற்றியவர். குறும்பூர் குப்புசாமி, அமுதா கணேசன் என்கிற புனைப்பெயர்களில் ஏராளமான சிறுகதைகள் எழுதி இருக்கிறார்.

பிறப்பும் படிப்பும்
முகவை மாவட்டத்தில் கோப்பை நாயக்கன்பட்டியில் பிறந்தார். உயர்நிலைப் பள்ளி இறுதி வரை கல்வி பயின்றார். சொந்த முயற்சியில் தமிழ் இலக்கியங்களையும் நூல்களையும் கற்றார்.

படைப்புகள்
சிறுகதைகள், நெடுங்கதைகள், சிறுவர் கதைகள், பயண நூல்கள், இதழியல், வாழ்க்கை வரலாறு எனப் பல வகை நூல்களை அ .மா சாமி  எழுதியுள்ளார். குரும்பூர் குப்புசாமி, அமுதா கணேசன் என்னும் புனைபெயர்களில் கதைகள், சிறுகதைகள் எழுதினார். தினத்தந்தி நாளிதழில் நீண்டகாலம் தொடராக வந்த கன்னித்தீவு படக்கதை இவரது படைப்பே ஆகும்.

 தமிழ் இதழ்கள் தோற்றம்-வளர்ச்சி  
 திருக்குறள் புதிய உரை

குரும்பூர் குப்புசாமி என்ற பெயரில் எழுதியவை 
 கதை 
 தீபா

மறைவு
அ.மா.சாமி தமது 85-வது அகவையில் சென்னை அண்ணா நகர் சிந்தாமணி அருகே உள்ள அவரது மகன் மாறன் இல்லத்தில் 2020 அக்டோபர் 8 இல் காலமானார்.

எழுதிய முக்கிய நூல்கள்
ஆதித்தனார் போராட்ட வாழ்க்கை (2014)
சிவந்தி ஆதித்தனார் சாதனைச் சரித்திரம் (2013)
தமிழ் இதழ்கள் தோற்றம்-வளர்ச்சி (1987)
திராவிட இயக்க இதழ்கள்
நாம் தமிழர் இயக்கம்
வரலாறு படைத்த தினத்தந்தி
திருக்குறள் செம்பதிப்பு
தமிழ் இதழ்கள் வரலாறு
இந்திய விடுதலைப் போர் செந்தமிழ் தந்த சீர்
இந்து சமய இதழ்கள்
தமிழ் இசுலாமிய இதழ்கள்
தமிழ் கிறித்தவ இதழ்கள்
19 ஆம் நூற்றாண்டு தமிழ் இதழ்கள்

விருதுகள்
 மூத்த இதழாளர் விருது (தமிழ் நாடு அரசு)
 பெரியார் விருது (முதல்வர் கருணாநிதி)
 சிறந்த இதழாளர் விருது (சென்னைப் பல்கலைக் கழகம்)

மேற்கோள்கள்

வெளி இணைப்புகள்
இருண்ட வரலாறு ஒளி பெற்றது! 

1935 பிறப்புகள்
2020 இறப்புகள்
தமிழ் எழுத்தாளர்கள்
தமிழ் இதழியல்
திருக்குறள் உரையாசிரியர்கள்
குழந்தைப் போராளி (நூல்)

குழந்தைப் போராளி (Child Soldier) சைனா கெய்ரெற்சி என்பவரால் எழுதப்பட்டு, சுவிஸ் தேவாவினால் 'குழந்தைப் போராளி' என்ற பெயரில் தமிழில் மொழிபெயர்க்கப்பட்ட ஒரு நூல் ஆகும். இந்நூல் ஜெர்மன், பிரான்ஸ், ஜப்பான், சைனா ஆகிய மொழிகளிலும் மொழிபெயர்க்கப்பட்டது. 1976 இல் உகாண்டாவில் துற்சி இனத்தில் பிறந்த சைனா கெய்ரெற்சி என்ற பெண் குழந்தை தன் வீட்டிலும், வெளியிலும் துன்புறுத்தப்பட்டு குழந்தைப் போராளியாக, கட்டாயமாக இராணுவத்தில் இணைக்கப்பட்ட பின் எண்ணிலடங்காத கொடுமைகளை அனுபவித்தாள். சைனாவின் மனநிலை பிறழ்ந்த நிலையில் சிகிச்சைக்கு மனநல மருத்துவரிடம் சென்ற போது, மருத்துவர் சைனாவின் நினைவுக்கு எட்டியவரை அவரது சிறுவயது ஞாபகங்கள் முதல் தற்போதைய நிலை வரை எல்லாவற்றையும் எழுதச் சொன்னார். மருத்துவரின் வேண்டுகோளுக்கு இணங்க சைனா எழுதியவையே 'குழந்தைப் போராளி' என்ற நூலாக வெளிவந்தது.

சைனா கெய்ரெற்சி 2001 இல் தனது 24வது வயதில் இப்புத்தகத்தை எழுதினார். இதில் மூன்று பாகங்கள் உள்ளன. சைனாவின் 9 வயது வரையிலான பிஞ்சு வயதுப் பருவம் முதல் பாகத்திலும், குழந்தைப் போராளியாக 19 வயது வரை NRA படையில் இருந்த அவரது அனுபவங்கள் இரண்டாம் பாகத்திலும், அரசியல் கைதியாக தென்னாப்பிரிக்காவிற்கு தப்பித்து ஓடி டென்மார்க்கில் அகதியாக புகுந்தது வரையிலான பகுதி மூன்றாம் பாகத்திலும் விவரிக்கப்பட்டுள்ளது.

மேற்கோள்கள்

வெளி இணைப்புகள்
 குழந்தைப் போராளி 
 குழந்தைப் போராளி: சில குறிப்புகள் 
 சைனா கெய்ரெற்சியின் "குழந்தைப் போராளி" 
 ‘குழந்தைப் போராளி’ நூல் வெளியீட்டு நிகழ்வு 
 Ich konnte einfach nicht nein sagen

தமிழ் மொழிபெயர்ப்பு நூல்கள்
நாட்குறிப்புகள்
2008 தமிழ் நூல்கள்
சைனா கெய்டெட்சி

சைனா கெய்டெட்சி (China Keitetsi, பிறப்பு: 1976) என்பவர் உகாண்டாவைச் சேர்ந்த ஒரு செயற்திறனாளரும், குழந்தைப் போராளிகளின் அவல நிலையை வெளிக்கொணரப் பெரிதும் பரப்புரை செய்து வருபவரும் ஆவார்.. குழந்தைப் போராளியாக இருந்த இவரின் நினைவுக் குறிப்புகள் பிரெஞ்சு, இடாய்ச்சு, சப்பானிய, சீன, மற்றும் பல மொழிகளில் மொழிபெயர்க்கப்பட்டுள்ளன.

இவர் தனது ஒன்பதாவது வயதில் அரசை எதிர்த்துப் போராடிய யோவேரி முசவேனியின் தலைமையிலான என்ஆர்ஏ என்ற தேசிய எதிர்ப்பு இராணுவத்தில் அரச எதிர்ப்புப் படையில் குழந்தைப் போராளியாக சேர்க்கப்பட்டார். அப்போது முதல் 1995 வரை அப்படையில் பணியாற்றியவர் பின்னர் உகண்டாவிலிருந்து தென்னாப்பிரிக்காவிற்குத் தப்பியோடினார். அங்கும் உகாண்டாவின் உளவுப் படையினரால் வேட்டையாடப்பட்டவர் 1999 இல் டென்மார்க் நாட்டில் அகதியாகத் தஞ்சம் புகுந்தார். தற்போது உகண்டாவில் சர்வதேச தொண்டு நிறுவனங்களின் உதவியுடன் குழந்தைப் போராளிகளுக்கான மறுவாழ்வு இல்லம் ஒன்றை நடத்தி வருகிறார்.

மேற்கோள்கள்

வெளி இணைப்புகள்
 Interview med China Keitetsi
 China Keitetsi - eine ehemalige Kindersoldatin aus Uganda 

1976 பிறப்புகள்
வாழும் நபர்கள்
உகாண்டா மக்கள்
பெண் எழுத்தாளர்கள்
பன்னாட்டுத் தொழில் வர்த்தகச் சங்கம் (இந்தியா)

பன்னாட்டுத் தொழில் வணிகச் சங்கம் (இந்தியா) (International Chamber of Commerce (India),  இந்தியாவில் தொழில் மற்றும் வணிகம் செய்பவர்களின் மிகப்பெரும் தலைமை அமைப்பாகும். இந்தியாவின் மாநில தொழில் வர்த்தகச் சங்கங்கள், பெரும் தொழில், வணிக, நிதி, காப்பீட்டு நிறுவனங்கள் இதன் உறுப்பினர்கள் ஆவர். பன்னாட்டுத் தொழில் வணிகச் சங்கத்தில் (Internalational Chamber of Commerce) இவ்வமைப்பு உறுப்பினராக உள்ளது. அமைப்பின் உறுப்பினர்களுக்கு தொழில், வணிகம், நிதி மற்றும் காப்பீடு துறைகளில் தேவையான வழிகாட்டுதல்கள் அவ்வப்போது வழங்குகிறது.
 
இந்தியாவில் தொழில், வணிகம், நிதி, மற்றும் காப்பீட்டுத்துறையில் தாராளமயம், உலக மயம், அந்நிய நேரடி முதலீடுகளை ஊக்கப்படுத்தவும், இந்தியாவில் தொழில் தொடங்குவதற்கான இடர்பாடுகளை களையவும், இந்தியாவில் தொழில் வணிகம் தொடங்க தேவையான சலுகைகள் மற்றும் வசதிகளை இந்திய அரசிடமிருந்தும், மாநில அரசுகளிடமிருந்தும் கோரிப்பெறவும் முயற்சிகள் மேற்கொள்கிறது. இந்திய அரசின் தொழில் வணிகக் கொள்கைகளை வடிப்பதில் இச்சங்கம் உறுதுணையாக உள்ளது.

வெளிநாட்டு வணிகத்தை ஊக்குவிக்க  இந்தியாவில் தொழில் வணிக கண்காட்சிகள் ஆண்டு தோறும் இந்தியப் பெரு நகரங்களில் நடத்துகிறது.

மேற்கோள்கள்

இந்திய அமைப்புகள்
இயேசு கோவிலைத் தூய்மைப்படுத்தல்

இயேசுவின் காலத்தில் எருசலேம் தேவாலயத்தை வணிகத்தலம் போல மாறியிருந்ததைக் கண்டு அங்கிருந்தவர்களைச் சாட்டையால் அடித்து துரத்திய நிகழ்வை கூறுவது இயேசு கோவிலைத் தூய்மைப்படுத்தல் நிகழ்வாகும். இந்நிகழ்வு விவிலியத்தின் புதிய ஏற்பாட்டில் மத்தேயு  21:12-17, மாற்கு 11:15-19, லூக்கா 19:45-48, யோவான் 2:13-22 ஆகிய  நற்செய்தி வசனங்களில் குறிப்பிடப்பட்டுள்ளது.

கோவிலைத் தூய்மைப்படுத்தல் 

இயேசு கோவிலைத் தூய்மைப்படுத்தல் நிகழ்வை பற்றி நற்செய்தியாளர் யோவான் குறிப்பிட்டுள்ளவை

யூதர்களுடைய பாஸ்கா விழா விரைவில் வரவிருந்ததால் இயேசு எருசலேமுக்குச் சென்றார்;கோவிலில் ஆடு, மாடு, புறா விற்போரையும் அங்கே உட்கார்திருந்த நாணயம் மாற்றுவோரையும் கண்டார்;அப்போது கயிறுகளால் ஒரு சாட்டை பின்னி, அவர்கள் எல்லாரையும் கோவிலிலிருந்து துரத்தினார்; ஆடு மாடுகளையும் விரட்டினார்; நாணயம் மாற்றுவோரின் சில்லறைக் காசுகளைக் கொட்டிவிட்டு மேசைகளையும் கவிழ்த்துப்போட்டார்.
அவர் புறா விற்பவர்களிடம், "இவற்றை இங்கிருந்து எடுத்துச் செல்லுங்கள்; என் தந்தையின் இல்லத்தைச் சந்தை ஆக்காதீர்கள்" என்று கூறினார்.
அப்போது அவருடைய சீடர்கள். "உம் இல்லத்தின் மீதுள்ள ஆர்வம் என்னை எரித்துவிடும்" என்று மறைநூலில் எழுதியுள்ளதை நினைவு கூர்ந்தார்கள்.
--- யோவான் 2:13-17

ஆதாரங்கள் 
திருவிவிலியம் மத்தேயு  21:12-17, மாற்கு 11:15-19, லூக்கா 19:45-48, யோவான் 2:13-22

மேற்கோள்கள்

நற்செய்தி நிகழ்வுகள்
இயேசு
புதிய ஏற்பாடு
யோவான் நற்செய்தி
லூக்கா நற்செய்தி
தாமசு பாப்

தாமசு பாப் (Thomas J. Bopp, பிறப்பு: 1949) ஓர் அமெரிக்க வானியலாளர். இவர் 1995 இல்  ஃஏல்-பாப் என்ற வால்வெள்ளியைக் கண்டறிந்ததால் மிகவும் அறியப்படுபவர். கண்டுபிடிப்பின்போது  இவர் கட்டுமானப் பொருட்கள் தயாரிக்கும் நிறுவனத்தில் மேலாளராக இருந்தார். மேலும்  ஃபீனிக்சு பகுதி வட்டார பயில்நிலை வானியலாளராகவும் இருந்தார். இதுவே இவர் கண்டறிந்த முதல் வால்வெள்ளி ஆகும்.

அமெரிக்காவின் கொலராடோவைச் சார்ந்த டென்வரில் 1949இல் பிறந்தார். பிறகு இவர் தன் குடும்பத்தை யங்டவுன், ஓகியோ எனும் இட்த்துக்கு மாறினார். இங்கு இவர் 1967இல் சானே உயர்நிலைப் பள்ளியில்படித்து பட்டம் பெற்றார்.இவர் மகோனிங் கணவாய் வானியல் கழகத்தில் வாழ்நாள் உறுப்பினர் ஆனார். அந்தக் கழகத்தின் 16 இன்ச் எதிர்பலிப்புத் தொலைநோக்கிதான் இவரை வானவெளியின் காதல் கொள்ள வைத்தது. இவர் ஓகியோ மாநிலத்தின் யங்டவுனில் இருந்தயங்டவுன் மாநிலப் பல்கலைக்கழகத்தில் பயின்றார். இவர் 1980க்குப் பிறகு டசுக்கானைச் சேர்ந்த அரிசோனாவில் வாழ்ந்து வருகிறார்.

1995 சூலை 22ஆம் நாளன்று, இன்று ’ஹேல்-பாப்’ வால்வெள்ளி என்று அழைக்கப்படும் புது வால்வெள்ளியை முதன் முதலாகக் கண்டார். ஆலன் ஃஏல் அவர்களும் இதே வால்வெள்ளியைத் தனியாகக் கண்டுபிடித்தார்.

மேற்கோள்கள்

வெளி இணைப்புகள்
 https://books.google.co.in/books?id=fMVoBQAAQBAJ&pg=PA288&lpg=PA288&dq=Thomas+J.+Bopp+D.Sc&source=bl&ots=0RYcBH5mdK&sig=53J2-Wo4yqSwIz8ANc0SFJEr8Po&hl=ta&sa=X&ved=0CFIQ6AEwCGoVChMI39OI-oyXxwIVBQuOCh3GaQ9y#v=onepage&q=Thomas%20J.%20Bopp%20D.Sc&f=false

 https://www.amazon.jobs/team/evi-technologies#jobresults 

அமெரிக்க வானியலாளர்கள்
1949 பிறப்புகள்
வாழும் நபர்கள்
வால்வெள்ளி கண்டுபிடிப்பாளர்கள்
2018 இறப்புகள்
யூகி மைக்கேல் அந்தொனியாடி

யூஜின் மைக்கேல் அந்தோனியாடி (Eugène Michel Antoniadi, மார்ச்சு 1, 1870 - பிப்ரவரி 10, 1944) ஒரு கிரேக்க வானியலாளர் ஆவார். ஆசியாமைனரில் (இன்றைய துருக்கியைச் சேர்ந்த இசுத்தான்புல்லில்) பிறந்தார். தனது வாழ்வின் பெரும்பகுதியை பிரான்சில் கழித்தார். இளமையிலேயே வானியலில் ஆர்வம்கொண்டு, 1893 இல் நிக்கோலசு ஃபிளம்மாரியனுடன் இணைந்து பணிபுரிய பாரீசுக்கருகில் இருந்த ஜூவீசுக்குச் சென்றார். பிறகு இவர் மியூடான் வான்காணகத்துக்குச் சென்று தனது ஆய்வைத் தொடர்ந்தார். 1928இல் ஃபிரெஞ்சுக் குடிமகன் ஆனார்.

தனது இருநூல்களான செவ்வாய்க் கோள் (லெ பிளானட்டே மார்சு-1930), புதன் கோள் (லெ பிளானட்டே மெர்கியூர்-1934) ஆகியவற்றில் பல்லாண்டுக் காலப் பட்டறிவைப் பதிவாக்கியுள்ளார். அதில் அவ்விரு கோள்களின் நிலவரைகளையும் வெளியிட்டுள்ளார். இவர் 1934இல் வானியல் வரலாறு குறித்த நூலொன்றையும் எழுதியுள்ளார்.

மேற்கோள்கள்

உசாத்துணை

வெளியிணைப்புகள்
Edward Winter, A Chessplaying Astronomer (2002)
 Pictures of Mars kept at the Library of Paris Observatory

கிரேக்க வானியலாளர்கள்
1870 பிறப்புகள்
1944 இறப்புகள்
சதுரங்க வீரர்கள்
இந்திய சுரங்கவியல் பள்ளி தன்பாத்

{{Infobox University
|name = இந்திய சுரங்கவியல் பள்ளி தன்பாத்
|Native Name =  भारतीय खनि विद्यापीठ धनबाद
|common_name = ISM தன்பாத்
|image_name = Indian School of Mines logo.jpg
|image_size = 180px
|established = 1926
|type = தொழில் நுட்பக் கழகம்
|location = தன்பாத், ஜார்கண்ட், இந்தியா
| campus         = 393 ஏக்கர், மத்திய தன்பாத்
|city = தன்பாத்
|country =இந்தியா 
|coor = 
|chairman = பிரதீப் குமார் லஹரி 
|director = துர்கா சரண் பாணிகிரஹி 
|registrar = கர்னல் (ஓய்வு) எம். கே. சிங்
| academic_staff = 251
| undergrad      = 3,640
| postgrad       = 2,066
|free_label = Alumni
|free = ISMAA
|affiliations= இந்திய அரசின் மனித வள மேம்பாட்டுத் துறை
|website = www.ismdhanbad.ac.in
|motto = எழுந்திரு, விழித்திரு, உயர்நிலை அடையும் வரை போராடு 
|mottoeng = "Arise, Awake, strive for the highest and be in the light" }}

இந்திய சுரங்கவியல் பள்ளி தன்பாத் (Indian School of Mines  (ISM),  துவக்கத்தில்  பிரித்தானிய இந்திய அரசால் 9 டிசம்பர் 1926இல் தன்பாத்தில் இராயல் சுரங்கவியல் பள்ளி'' எனும் பெயரில் துவக்கப்பட்டது. புவியில் உள்ள கனிம வளத்தைக் கண்டுபிடித்தல், அவற்றை முறையாக வெட்டி எடுத்தல், கனிம வளங்களைத் தரம் பிரித்தல் போன்ற தொழில்நுட்பங்களைக் கற்றுத் தரும் தொழில்நுட்ப கல்வி நிறுவனமாகச் செயல்படுகிறது. இந்நிறுவனத்தில் இளநிலை, முதுநிலை தொழில் நுட்பக் கல்விகள், முதுநிலை மேலாண்மை நிர்வாகக் கல்வி படிப்புகள் கற்றுத் தரப்படுப்படுகிறது. இளநிலை தொழில் நுட்பப் படிப்பில் சேர்வதற்கு இந்தியத் தொழில்நுட்பக் கழக ஒருங்கிணைந்த நுழைவுத் தேர்வில் தேர்ச்சி பெற வேண்டும்.

மேற்கோள்கள்

வெளி இணைப்புகள்
 அதிகாரப்பூர்வமான இணையதளம் 

இந்திய தொழில்நுட்பக் கழகங்கள்
சார்க்கண்டு
இந்திய தன்னாட்சி சட்டப் பள்ளிகள்

தேசிய சட்டப் பல்கலைக்கழகங்கள் (NLU) என்பது இந்தியாவில் உள்ள பொதுச் சட்டப் பள்ளிகள் ஆகும், அவை சட்டக் கல்விக்கான இந்திய பார் கவுன்சிலின் இரண்டாம் தலைமுறை சீர்திருத்தங்களின்படி நிறுவப்பட்டன. முதல் NLU ஆனது நேஷனல் லா ஸ்கூல் ஆஃப் இந்தியா யுனிவர்சிட்டி, aka NLS/NLU பெங்களூர், இது 1988 இல் அதன் வகுப்புகளைத் தொடங்கியது. அதன் பின்னர், பெரும்பாலான இந்திய மாநிலங்களில் NLUக்கள் நிறுவப்பட்டுள்ளன. தற்போது 26 NLUக்கள் நாடு முழுவதும் பரவியுள்ளன. NLU களின் தொடக்கத்திலிருந்து, "சட்டக் கல்வியின் IITகள்" என்றும் அழைக்கப்படுகிறது. இந்த சட்டப் பள்ளிகள் பல்வேறு நிறுவனங்களால் இந்தியாவின் மிக முக்கியமான மற்றும் சிறந்த சட்டப் பள்ளிகளில் தொடர்ச்சியாகக் கருதப்படுகின்றன.

NLU களில் இந்தியாவின் தலைமை நீதிபதி (CJI) மற்றும் அந்தந்த உயர் நீதிமன்றங்களின் பல தலைமை நீதிபதிகள் பல்வேறு திறன்களில் தலைமை தாங்கி கற்பிக்கின்றனர், மேலும் ஏராளமான ஓய்வுபெற்ற நீதிபதிகள் நிரந்தர ஆசிரியர்கள் மற்றும் துணைவேந்தர்களாக உள்ளனர், அவர்களின் கற்பித்தல் தரம் இந்தியாவில் உள்ள மற்ற சட்டப் பள்ளிகளைக் காட்டிலும் உயர்ந்ததாக உள்ளது. பெரும்பாலான NLU பட்டதாரிகள் உலகெங்கிலும் உள்ள நிறுவனங்கள் மற்றும் சட்ட நிறுவனங்களில் லட்சங்கள் மற்றும் கோடிகளில் சம்பளத்துடன் நல்ல இடத்தில் உள்ளனர். அவர்கள் பல்வேறு இந்திய நீதிமன்றங்களில் வழக்குரைஞர்களாக வியக்கத்தக்க வகையில் செயல்படுகிறார்கள் மற்றும் ஒவ்வொரு ஆண்டும் அதிக எண்ணிக்கையில் நீதித்துறை சேவைகள் மற்றும் சிவில் சர்வீசஸ் தேர்வுகளில் தொடர்ந்து தேர்ச்சி பெறுகிறார்கள்.

மாணவர் சேர்க்கை 
இந்தப் பல்கலைக்கழகங்கள் அனைத்தும் பொதுச் சட்ட நுழைவுத் தேர்வு (CLAT) மூலம் மாணவர்களைச் சேர்க்கின்றன. டெல்லியில் உள்ள தேசிய சட்டப் பல்கலைக்கழகம் மட்டும் அகில இந்திய சட்ட நுழைவுத் தேர்வு (AILET) எனப்படும் தனது சொந்த நுழைவுத் தேர்வின் மூலம் மாணவர்களைச் சேர்க்கிறது. வரும் ஆண்டுகளில் AILET CLAT உடன் இணைக்கப்படும் என்று எதிர்பார்க்கப்படுகிறது. NLU களுக்கான சேர்க்கை மிகவும் போட்டித்தன்மை வாய்ந்தது, CLAT மற்றும் தோராயமாக 2% முதல் 3% வரை ஏற்றுக்கொள்ளும் விகிதம் குறைவாக உள்ளது. AILET மூலம் 0.50%. NLU களுக்கான முக்கிய நுழைவாயில் என்றும் அறியப்படும் CLAT, இந்தியாவின் கடினமான நுழைவுத் தேர்வுகளில் ஒன்றாகத் தரப்படுத்தப்பட்டுள்ளது.

தேசியச் சட்டப் பல்கலைக்கழகங்கள்

மேற்கோள்கள் 
பல்கலைக்கழகங்களும் கல்லூரிகளும்
இந்தியாவில் சட்டக் கல்வி
எம். குணசேகரன்

எம். குணசேகரன் (M. Gunasekaran), அனைத்திந்திய அண்ணா திராவிட முன்னேற்றக் கழகம் (அ.இ.அ.தி.மு.க) சார்பில்  தமிழகத்தின் பதினான்காவது சட்டப் பேரவைக்கு மானாமதுரை (தனி) தொகுதியில் இருந்து தேர்ந்தெடுக்கப்பட்ட உறுப்பினர்.

சட்டமன்றப் பங்களிப்புகள்

2006 ஆம் ஆண்டு தேர்தல் 
2006 ஆம் ஆண்டு தமிழ்நாடு மாநில சட்டமன்றத் தேர்தலில், சிவகங்கை மாவட்டம், மானாமதுரை தொகுதி சட்டமன்ற உறுப்பினராக தேர்ந்தெடுக்கப்பட்டார்.

2011 ஆம் ஆண்டு தேர்தல் 
2011 ஆம் ஆண்டு தமிழ்நாடு மாநில சட்டமன்றத் தேர்தலில், 51.68% வாக்குகள் பெற்று தொடர்ந்து இரண்டாவது முறையாக சிவகங்கை மாவட்டம், மானாமதுரை தொகுதி சட்டமன்ற உறுப்பினராக தேர்ந்தெடுக்கப்பட்டார்.

ஜூலை 10 முதல் ஆகஸ்ட் 12 ,2014 வரை தமிழக சட்டசபை கூட்டத் தொடரில் எம். குணசேகரன் (அ.தி.மு.க.) எம்.எல்.ஏ. அதிக எண்ணிக்கையாக 9 கேள்விகள் கேட்டுள்ளார்.

மேற்கோள்கள் 

வாழும் நபர்கள்
14 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
13 ஆவது தமிழ்நாடு சட்டமன்ற உறுப்பினர்கள்
1962 பிறப்புகள்
குழித்துறை தொடருந்து நிலையம்

குழித்துறை தொடருந்து நிலையம் (Kuzhithurai railway station, நிலையக் குறியீடு:KZT) இந்தியாவின், தமிழ்நாடு மாநிலத்தில், கன்னியாகுமரி மாவட்டத்தில், மார்த்தாண்டம் நகரில் அமைந்துள்ள முக்கியமான தொடருந்து நிலையங்களில் ஒன்றாகும். இதுவே கன்னியாகுமரி மாவட்டத்தில் உள்ள இரண்டாவது பெரிய தொடருந்து நிலையமாகும். இது தென்னக இரயில்வேயின், திருவனந்தபுரம் கோட்டத்தின் கட்டுப்பாட்டில் உள்ளது. இந்த நிலையம் மார்த்தாண்டம் நகராட்சியின் எல்லைக்குள்ளே வருவதால், பயணிகள் நலச்சங்கமானது மார்த்தாண்டம் தொடருந்து நிலையம் எனப் பெயர் மாற்றவேண்டும் என கோரிக்கை வைக்கிறது.

திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் திருவனந்தபுரம் கோட்டத்தில் 15 நிலையங்கள் தேர்ந்தெடுக்கப்பட்டன, குழித்துறை தொடருந்து நிலையத்தை புதுப்பிக்கும் பணிக்கு 5.35 கோடி  ரூபாய் ஒதுக்கப்பட்டுள்ளது.

வசதிகள் 
 கணினிமயமாக்கப்பட்ட முன்பதிவு நிலையம்.
பயணிகள் ஓய்வறை.

கடந்து செல்லும் தொடருந்துகள்

பயணிகள் தொடருந்துகள் 
 56310 நாகர்கோவில் - திருவனந்தபுரம் பயணிகள் தொடருந்து
 56318 நாகர்கோவில் -கொச்சுவேலி பயணிகள் தொடருந்து
 56304 நாகர்கோவில் - கோட்டயம் பயணிகள் தொடருந்து
 56316 நாகர்கோவில் - திருவனந்தபுரம் பயணிகள் தொடருந்து
 56311 திருவனந்தபுரம் - நாகர்கோவில் பயணிகள் தொடருந்து
 56315 திருவனந்தபுரம் - நாகர்கோவில் பயணிகள் தொடருந்து
 56313 திருவனந்தபுரம் - நாகர்கோவில் பயணிகள் தொடருந்து
 56317 கொச்சுவேலி - நாகர்கோவில் பயணிகள் தொடருந்து

விரைவுத் தொடருந்துகள்

குழித்துறை இரயில் நிலையத்தில் நிற்காமல் செல்லும் தொடருந்துகள் 
நாகர்கோவில் – காந்திடாம் விரைவு வண்டி(16336/16335) வாரந்தோறும்
நாகர்கோவில் – ஷலிமார் அதிவிரைவு வண்டி (12659/12660)வாரந்தோறும்
திருநெல்வேலி - பிலாஸ்பூர் அதிவிரைவு வண்டி(12787/12788) வாரந்தோறும்
திருநெல்வேலி - கபா அதிவிரைவு வண்டி (12997/12998)வாரம் இருமுறை
திப்ருகர் - கன்னியாகுமரி விவேக் எக்ஸ்பிரஸ்(15905/15906) வாரந்தோறும்

ஆதாரங்கள்

வெளி இணைப்புகள் 
குழித்துறை இரயில் நிலையம், செயற்கைக்கோள் படம்
குழித்துறை இரயில் நிலையத்தை பற்றிய தகவல்கள் 

திருவனந்தபுரம் தொடருந்து கோட்டம்
கன்னியாகுமரி மாவட்டத்திலுள்ள தொடருந்து நிலையங்கள்
கோபியர்

கோபியர் (Gopi) ( சமசுகிருதம் (गोपी) இந்து தொன்மவியலில் பசுக்கூட்டத்தை மேய்க்கும் பெண்களை கோபிகைகள் என்பர். பாகவத புராணத்தில், ஸ்ரீகிருஷ்ணர் தன் தோழிகளான கோபிகை பெண்களுடன் சேர்ந்து பிருந்தாவனத்தில் பசுக் கூட்டத்தை மேய்ப்பதை விரிவாக எடுத்துரைக்கிறது. கோபிகைகள் கிருஷ்ணரிடம் அதிக பக்தி கொண்டவர்கள். கோபிகைப் பெண்களில் ராதை, ஸ்ரீகிருஷ்ணரிடம் மிகுந்த பக்தி கொண்டவள்.

படக்காட்சியகம்

மேற்கோள்கள்

வெளி இணைப்புகள்

The Residents of Eternal Vrindavana (including Srimati Radharani & the Gopis)
The Eight Main Gopis (Asta Sakhis)
Deity Gallery: Radha-Madhava & the Eight Gopis 
Diagram of the Yoga Pitha in Vrindavana 
Srimati Radharani and other Personalities 

பாகவத புராண மாந்தர்
கேதாரேஸ்வரர் கோயில்

கேதாரேஸ்வரர் கோயில் (Kedareshwara Temple),  இந்தியாவின் கர்நாடக மாநிலத்தில், ஹசன் மாவட்டத்தில், ஹளேபீடு எனும் இடத்தில், போசளர் கட்டிடக்கலை  அமைப்பில் கட்டப்பட்டது.  கேதாரேஸ்வரர் கோயில் மிக அருகில் ஹோய்சாலேஸ்வரர் கோவில் அமைந்துள்ளது. போசள மன்னர் இரண்டாம் வீர வல்லபனால் பொ.ஊ. 12ஆம் நூற்றாண்டில் கட்டப்பட்டது. தற்போது இக்கோயில் இந்தியத் தொல்லியல் துறையின் பொறுப்பில் உள்ளது. இக்கோயில் மூன்று கோபுரங்களைக் கொண்டது. சிவன், விஷ்ணு ஆகியோர்க்குத் தனித்தனி கோபுரங்களும் சன்னதிகளும் கொண்டது. மேலும் பைரவர், கோவர்தனன், வரதராஜர் சிற்பங்கள் கொண்டது.மாலிக் கபூரின் தென்னிந்திய படையெடுப்புகளின் போது இக்கோயிலும் பாழடிக்கப்பட்டது.

அடிக்குறிப்புகள்

மேற்கோள்கள் 
Gerard Foekema, A Complete Guide to Hoysala Temples, Abhinav, 1996 

Adam Hardy, Indian Temple Architecture: Form and Transformation : the Karṇāṭa Drāviḍa Tradition, 7th to 13th Centuries, Abhinav, 1995 .

கர்நாடகாவில் உள்ள இந்துக் கோயில்கள்
கர்நாடகாவில் உள்ள சிவன் கோயில்கள்
இந்தியத் தொல்லியற்களங்கள்
பன்னிரண்டாம் நூற்றாண்டு இந்துக் கோயில்கள்
கதிரொளி மூலம் குடிநீரின் நுண்ணுயிர் நீக்கம்

கதிரொளி குடிநீர் நுண்ணுயிர் நீக்கமுறை (Solar water disinfection) என்பது எவ்வித செலவுமில்லாமல் குடிநீரில் உள்ள நுண்ணுயிர்களை அழித்து பாதுகாப்பான குடிநீர் உருவாக்கும் முறையாகும். இம்முறை ஒரு செலவில்லாத ஒர் எளிய முறையாகும். இதற்கு தேவைப்படுவது காலி பெட் புட்டிகள் மட்டுமே.

ஒரு லிட்டர் முதல் மூன்று லிட்டர்வரை கொள்ளளவு கொண்ட நல்ல நிலையில் உள்ள நிறம் மங்காத வண்ணமல்லாத பெட் புட்டிகளை எடுத்துக்கொள்ளவேண்டும்.   இதில் நீரை நிரப்பி மூடியால் இறுக மூடி வீட்டுக்கூரையில் அல்லது நன்கு ஒளிபடக்கூடிய இடத்தில் குறைந்தது ஆறுமணிநேரம் படுக்கை வசத்தில் வைக்கவேண்டும். குறிப்பாக காலை ஓன்பது மணி முதல் மாலை மூன்று மணிவரை வைத்திருப்பது நல்லது. வெப்பம் குறைந்த காலங்களில் எட்டு மணிநேரம் வைத்திருக்கலாம். இதனால் நீரில் உள்ள நுண்ணுயிர்கள் அனைத்தும் வெயிலில் உள்ள புற ஊதாக் கதிர்களால் 99.99% வரை நீக்கப்படுகிறது. இதன் பிறகு இந்நீரை குடிக்கப் பயன்படுத்தலாம். இது காய்ச்சிக் குடிப்பதற்கு இணையானது. இதில் எவ்வித எரிபொருள் செலவும் இல்லை எனபது என்பது இதில் உள்ள சிறப்பாகும். இம் முறைக்கு பெட் புட்டிகளை பரிந்துரை செய்யப்பட்டாலும் கதிரொளியில் நீண்ட நேரம் இருப்பதால் ஞெகிழிப் புட்டிகளில் உள்ள வேதிப்பொருட்கள் நீரில் கரையலாம் என்ற ஐயம் உள்ளதால் கண்ணாடி புட்டிகளைப் பயன்படுத்துதல் நலம்.

வெளி இணைப்புகள் 
 SODIS
 How does it work 
 WADI - Device for Solar Water Disinfection
  
 SODIS in Latin America
 covers the concept briefly
 Drinking Water For All  (பி.டி.எவ்) by Anumakonda Jagadeesh. Test results in தமிழ்நாடு, India.
 Kenyans Tap Sun to Make Dirty Water Sparkle Multimedia from CLPMag.org
 Pure water for all, The Hindu Business Line, Apr 15, 2005
 Clean water at no cost, the SODIS way, The Hindu, Sep 14, 2006
 A place in the sun physics.org, October 7, 2009
 Glass Bottles and UV Light (பி.டி.எவ்) provides data on how much UV light is filtered by various types of glass bottles, August 2008

மேற்கோள்கள்

நீர் வழங்கல்
சூரிய ஆற்றல்
பா. ரஞ்சித்

பா. இரஞ்சித் (Pa. Ranjith, பிறப்பு: திசம்பர் 8, 1982) ஒரு தமிழ்த் திரைப்பட இயக்குநர் ஆவார். இவர் இயக்கிய முதல் திரைப்படம் அட்டகத்தி (2012) ஆகும். அடுத்ததாக மெட்ராஸ் எனும் படத்தை இயக்கி வெற்றி இயக்குனராக அடையாளம் கண்டவர் பின்னர் ரஜினிகாந்த்தை வைத்து கபாலி எனும் பிரம்மாண்டமான திரைப்படத்தை இயக்கியதன் மூலம் உலகளவில் கவனம் பெற்றார். இவர் இயக்குநர் வெங்கட் பிரபு விடம் உதவி இயக்குநராகப் பணியாற்றியவர்.

தொழில் வாழ்க்கை 
ரஞ்சித் டிசம்பர் 8, 1982 இல் கரலபாக்கம், ஆவடி, சென்னையில் பிறந்தார். சென்னையில் உள்ள அரசு கவின் கலைகள் கல்லூரியில் பயின்றார். கல்லூரிக்குச் செல்லும்போது தனக்கு ஏற்பட்ட அனுபவங்களே தனது திரைப்படங்களுக்கு உந்துதலாக இருந்ததாகத் தெரிவித்தார்.

திரைப்படவியல்

இயக்குநர் மற்றும் எழுத்தாளர்

தயாரிப்பாளராக

விநியோகஸ்தர் மற்றும் தயாரிப்பாளராக

தொடர்ந்து உடன்பணியாற்றுகின்றவர்கள்

பரிந்துரை மற்றும் விருதுகள்

மேற்கோள்கள் 

இந்தியத் திரைப்பட இயக்குநர்கள்
தமிழ்த் திரைப்பட இயக்குநர்கள்
வாழும் நபர்கள்
சென்னைத் திரைப்பட இயக்குநர்கள்
தமிழ்நாட்டுத் திரைக்கதை எழுத்தாளர்கள்
1982 பிறப்புகள்
வேல்சின் இளவரசி சார்லட்

வேல்சின் இளவரசி சார்லட் (Princess Charlotte of Wales, சார்லட் எலிசபெத் டயானா, Charlotte Elizabeth Diana; பிறப்பு 2 மே 2015) என்பவர் வேல்சு இளவரசர் வில்லியம், வேல்சு இளவரசி கேத்தரின் ஆகியோரின் மகளும், இரண்டாவது பிள்ளையும், ஐக்கிய இராச்சியத்தின் மூன்றாம் சார்லசு, வேல்ஸ் இளவரசி டயானா ஆகியோரின் பேத்தியும் ஆவார். ஐக்கிய இராச்சியத்தின் மூன்றாம் சார்லசுக்குப் பின்னர் பிரித்தானிய ஆட்சிக்கு வரக்கூடிய தந்தை வில்லியம், தமையன் ஜார்ஜ் ஆகியோருக்குப் பின் மூன்றாவது முடிக்குரியவராக சார்லட் உள்ளார்.

குறிப்புகளும் மேற்கோள்களும்

வெளி இணைப்புகள் 
 The Duke and Duchess of Cambridge 

2015 பிறப்புகள்
வாழும் நபர்கள்
பிரித்தானிய அரச குடும்பத்தினர்
24 (தமிழ்த் திரைப்படம்)

24, இயக்குநர் விக்ரம் குமார் எழுத்து மற்றும் இயக்கத்தில் 2016 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். இப்படத்தில் முன்னணி வேடங்களில் சூர்யா, நித்யா மேனன் ,  சமந்தா ருத் பிரபு ஆகியோர் நடித்திருந்தனர். இத்திரைப்படத்தினை சூர்யாவின் 2டி என்டேர்டைன்மென்ட் நிறுவனம் தயாரித்திருந்தது.

நடிகர்கள் 
சூர்யா (ஆத்ரயா, மணி, சேதுராமன்)
நித்யா மேனன் (பிரியா சேதுராமன்)
சமந்தா ருத் பிரபு (சத்யபாமா)
சரண்யா பொன்வண்ணன்

தயாரிப்பு
படத்தின் படப்பிடிப்பு 2015 ஏப்ரல் 9 ஆம் தேதி  மும்பையில் அமைக்கப்பட்ட மிகப்பெரிய ஏற்பாட்டில் தொடங்கியது. இந்த செட் அமைக்க  4 கோடி செலவிடப்பட்டது. இப்படத்துக்காக மும்பை, போலந்து உள்ளிட்ட இடங்களில் படப்பிடிப்பு நடைபெற்றது. அதனைத் தொடர்ந்து கணினிவரைகலைப் (graphics) பணிகள் உள்ளிட்ட இறுதிகட்டப் பணிகள் தீவிரமாக நடைபெற்றவிட்டன. ஏப்ரல் மாதம் இப்படத்தை வெளியிட படக்குழு முடிவு செய்திருக்கிறது. சூர்யா 3 வேடங்களில் நடித்திருக்கிறார். இந்தப் படத்தின் முன்மாதிரி ஒளிப்படம் மார்ச்சு 4, 2016 அன்று மாலை 6 மணியளவில் யூடியூப்பில் வெளியிடப்பட்டது.

வெளியிணைப்புகள்
2 D entertainment-இன் பக்கம்

மேற்கோள்கள் 

2016 தமிழ்த் திரைப்படங்கள்
இந்தியத் தமிழ்த் திரைப்படங்கள்
சூர்யா நடித்துள்ள திரைப்படங்கள்
சமந்தா நடித்த திரைப்படங்கள்
ஏ. ஆர். ரகுமான் இசையமைத்த திரைப்படங்கள்
சரண்யா பொன்வண்ணன் நடித்த திரைப்படங்கள்
தமிழ்நாடு டாக்டர் ஜெ. ஜெயலலிதா மீன்வளப் பல்கலைக்கழகம்

தமிழ்நாடு டாக்டர். ஜெ. ஜெயலலிதா மீன்வளப் பல்கலைக்கழகம் (Tamil Nadu Dr. J. Jayalalithaa Fisheries University—TNJFU) என்பது தமிழ்நாட்டின் நாகப்பட்டினத்தில் 2012ஆம் ஆண்டில், தமிழ்நாடு மீன்வள பல்கலைக்கழகச் சட்டம், 2012இன் படி நிறுவப்பட்ட ஒரு பல்கலைக்கழகம் ஆகும். இப்பல்கலைக்கழகம் மறைந்த முன்னாள் தமிழக முதல்வர் டாக்டர். ஜெ. ஜெயலலிதா அவர்களின் பெயரில் அழைக்கப்படுகிறது.

படிப்புகள்
இப்பல்கலைக்கழகத்தில், மீன் வளர்ப்பு, மீன்வள உயிரியல், மீன் பிடித்தல், மீன் உயிர்தொழில்நுட்பம், மீன்வள பொருளாதாரம்,  மீன்கள் வாழும் சூழ்நிலையியல், மீன்வள விரிவாக்கம், மீன்வள தொழில்நுட்பம், மீன்வள பொறியியல் மற்றும் மீன்கள் பதப்படுத்தல் குறித்தான படிப்புகள் உள்ளது. மாணவர்கள் இப்பல்கலைகழகத்தில் பொது நுழைவுத்தேர்வு மூலம் சேர்க்கை நடைபெறுகிறது.

 நான்காண்டு இளநிலை மீன்வள அறிவியல் பட்டம் (பி. எப். எஸ்சி - B.F.Sc) .
 எட்டு படிப்புகளில் இரண்டாண்டு முதுநிலை மீன்வள அறிவியல் பட்டம் (எம். எப். எஸ்சி - M.F.Sc) 
 நான்கு படிப்புகளில்,  மூன்றாண்டு முனைவர் பட்டப்படிப்பு

தமிழ்நாடு டாக்டர். ஜெ. ஜெயலலிதா மீன்வளப் பல்கலைக்கழகத்தின் கல்லூரிகள், பயிற்சி மற்றும் ஆய்வு மையங்கள்

பிற மையங்கள்
தமிழ்நாடு டாக்டர். ஜெ. ஜெயலலிதா மீன்வளப் பல்கலைக்கழகத்தின் பிற இரண்டு மையங்கள் சென்னையில் அமைந்துள்ளது.
 பணியாளர் பயிற்சி நிறுவனம், சென்னை
 மீன்வள தொழில்நுட்பம் மற்றும் பயிற்சி நிறுவனம், (FITT) சென்னை http://www.tnfu.org.in/university/wp/?page_id=3683

மேற்கோள்கள்

வெளி இணைப்புகள் 
 தமிழ்நாடு டாக்டர் ஜெ. ஜெயலலிதா மீன்வளப் பல்கலைக்கழகம்

தமிழ்நாட்டுப் பல்கலைக்கழகங்கள்
தமிழ்நாடு தோட்டக்கலை பல்கலைக்கழகம்

தமிழ்நாடு தோட்டக்கலை பல்கலைக்கழகம் (Tamil Nadu Horticultural University)  (TNHU) ,  இந்தியாவின், தமிழ்நாட்டில், கோயம்புத்தூரில் 28 பிப்ரவரி 2011ஆம் ஆண்டில் துவக்கப்பட்டது.

வெளி இணைப்புகள்
 தமிழ்நாடு தோட்டக்கலை பல்கலைக்ழகம்த்தின் இணையதளம் 

தமிழ்நாட்டுப் பல்கலைக்கழகங்கள்
டைநைத்ரோபீனால்

டைநைத்ரோபீனோல்கள் (dinitrophenols) என்பவை பீனாலின் நைத்ரோ வழிப்பொருளைக் கொண்ட வேதிச் சேர்மங்கள் ஆகும்.

டைநைத்ரோபீனோலில் ஆறு சமபகுதியங்கள் காணப்படுகின்றன. அவை:

 2,3-டைநைத்ரோபீனால்
 2,4-டைநைத்ரோபீனால்
 2,5-டைநைத்ரோபீனால்
 2,6-டைநைத்ரோபீனால்
 3,4-டைநைத்ரோபீனால்
 3,5-டைநைத்ரோபீனால்

பீனால்கள்
நைட்ரோ சேர்மங்கள்
இருநைட்ரோ பீனால்கள்
பங்கனப்பள்ளி மாம்பழம்

பங்கனப்பள்ளி மாம்பழம் என்பது இந்திய துணைக்கண்டத்தில் விளையும் மாம்பழங்களில் ஒரு வகையாகும் இது இந்தியா, பாக்கித்தான் நாடுகளில் விளைகிறது.இப்பழத்தின் பெயர் ஆந்திர மாநிலத்தில் உள்ள பங்கனப்பள்ளி என்ற ஊரின் பெயரால் அழைக்கப்படுகிறது. இதற்கு பனேசான்,சப்பட்டை சபேதாஎன்ற வேறு பெயர்களும் உண்டு.
இவ்வகை மாம்பழங்கள் தரமானவையாகவும், நார் அற்றதாகவும், நல்ல இருப்புத்தன்மைக் கொண்டதால் நீண்டதொலைவுக்கு எடுத்துச்செல்லலாம். நல்ல சுவை உடையதாகவும், சுமாரான சாறு கொண்டதாகவும், கெட்டியான சதைப்பற்றுடன்,பெரியதாகவும், மக்காச் சோள மஞ்சள் நிறசதைப்பற்றுக் கொண்டது.

மேற்கோள்

மாம்பழங்கள்
இந்திய புவிசார் குறியீடுகள்
அல்போன்சா மாம்பழம்

அல்போன்சா மாம்பழம் (Alphonso (Mango) என்பது இந்தியாவில் தோன்றிய மாம்பழ வகையாகும்.   இதற்கு காதர் குண்டு, பாதாமி, அப்பூஸ் போன்ற பிற பெயர்கள் உண்டு. நல்ல தரமான இரகமாக இப்பழம் கருதப்படுகிறது. வெளிநாடுகளுக்கு இந்தப் பழங்கள் பழமாகவும், பழக்கூழாகவும் ஏற்றுமதியாகின்றன. நல்ல சுகந்த நறுமணத்துடன் இந்தப் பழம் சிறியதாக, தரமானதாக, மிகவும் இனிப்பாக, மிருதுவாக, நார் அற்றதாக, சதைப்பற்றுடன் சாறு நிறைந்ததாகவும் இருக்கும். நல்ல இருப்புத் தன்மை உடையதால் இது நீண்டதூரம் எடுத்துச் செல்ல ஏதுவாக உள்ள பழம் ஆகும்.

தோற்றம் 
இதற்கு, இந்தியாவில் போர்த்துகீசிய காலனிகளை நிறுவ உதவிய போர்த்துகீசிய பொது மற்றும் இராணுவ நிபுணரான அபோன்சோ டி அல்புகெர்க்கின் பெயரிடப்பட்டது.  அல்போன்சா போன்ற வகைகளை உற்பத்தி செய்ய போர்த்துகீசியர்கள் மா மரங்களில் ஒட்டுச்செடிகளை அறிமுகப்படுத்தினர். அல்போன்சா மாம்பழம் மிகவும் விலையுயர்ந்த வகைகளில் ஒன்றாகும். இது முக்கியமாக மேற்கு இந்தியாவில் வளர்க்கப்படுகிறது.

விளக்கம் 
அல்போன்சா ஒரு பருவகால பழமாகும். இது ஏப்ரல் மாதத்தின் நடுப்பகுதியிலிருந்து சூன் இறுதி வரை கிடைக்கும்.  பழங்கள் பொதுவாக 150 முதல் 300 கிராம் வரை (5.3 முதல் 10.6 அவுன்ஸ்) எடையுள்ளதாக இருக்கும். முழுமையாக பழுத்த அல்போன்சா மாம்பழத்தின் தோல் பிரகாசமான தங்க-மஞ்சள் நிறத்துடன் சிவப்பு நிறம் கலந்து காணப்படும் இது பழத்தின் மேல் பகுதி முழுவதும் பரவியிருக்கும். பழத்தின் சதை குங்குமப்பூ நிறமுடையது. இந்த குணாதிசயங்கள் அல்போன்சாவை விருப்பமான சாகுபடியாக ஆக்குகின்றன.

சமையல் 
சர்பத், ஐஸ்கிரீம், லஸ்ஸி, மற்றும் கூழ் ஆகியவை அல்போன்சா மாம்பழங்களைப் பயன்படுத்தி தயாரிக்கும் சில சமையல் தயாரிப்புகளாகும்.

வர்த்தகம் 
அல்போன்சா அதன் சுவை, மணம் மற்றும் துடிப்பான நிறத்திற்காக உள்நாட்டு மற்றும் சர்வதேச சந்தைகளில் மதிப்புமிக்கதாய் இருக்கிறது..  இது யப்பான், கொரியா, ஐரோப்பா உள்ளிட்ட பல்வேறு நாடுகளுக்கு ஏற்றுமதி செய்யப்படுகிறது.

இறக்குமதிக்குத் தடை 
அல்போன்சா உள்ளிட்ட இந்திய மாம்பழங்களுக்கு 1989 ஆம் ஆண்டில் அமெரிக்கா விதித்த இறக்குமதி தடை ஏப்ரல் 2007 இல் மட்டுமே நீக்கப்பட்டது.  இருப்பினும், அமெரிக்க விவசாயத்திற்கு தீங்கு விளைவிக்கும் பூர்வீகமற்ற பழ ஈக்கள், அழிக்கும் பூஞ்சைகள் மற்றும் பிற பூச்சிகளை தடுக்க மாம்பழங்கள் நாட்டிற்குள் நுழைவதற்கு முன்பு தரம் பார்க்கப்பட்டது. ஐரோப்பிய ஒன்றியம் சில பொருட்களில் "ஐரோப்பிய அல்லாத பழ ஈக்களை" கண்டுபிடித்த பின்னர் மாம்பழங்களை இறக்குமதி செய்வதற்கு ஏப்ரல் 2014 முதல் தடை விதித்தது. இது இங்கிலாந்து பயிர்களுக்கு குறிப்பிடத்தக்க அச்சுறுத்தலை உருவாக்கியது.  இந்திய அரசாங்கம் இந்த முடிவை தன்னிச்சையானது என்றும் வணிகங்கள் தடையால் நிதி இழப்பை சந்திக்க நேரிடும் என்றும் கூறியது. 

இந்திய மாம்பழ ஏற்றுமதி முறையில் குறிப்பிடத்தக்க முன்னேற்றங்களைத் தொடர்ந்து 2015 சனவரியில் ஐரோப்பிய ஆணையம் தடையை நீக்கியது.

மேற்கோள்

ரத்னகிரி மாவட்டம்
மாம்பழங்கள்
இந்தியத் தாவரங்கள்
தாவரவியல் பெயருடையக் கட்டுரைகள்
ஆர். எஸ். பாரதி

ஆர். எஸ். பாரதி (பிறப்பு: 12 ஆகத்து 1947) தமிழக அரசியல்வாதி ஆவார். ஆலந்தூர் நகராட்சித் தலைவராக இருந்தவர்.

இளமை மற்றும் குடும்பம்
பாரதி, ராமன் - விஜயலட்சுமி தம்பதியர்களுக்கு மகனாய் பிறந்தார். 1964 ஆம் ஆண்டு வேப்பேரியில் உள்ள செயின்ட் ஜோசப் ஆங்கிலோ இந்தியன் பள்ளி இறுதி படிப்பை முடித்து 1974 ல் சென்னைப் பல்கலைக்கழகத்தில் இளங்கலை பட்டம் பெற்று, 1978 இல் சென்னை சட்டக் கல்லூரியில் (சென்னை பல்கலைக்கழகம்) இளங்கலை சட்டம் (B.L) தேர்ச்சி பெற்று வழக்கறிஞராகப் பணியாற்றுகிறார்.

ஆர். எஸ். பாரதி -  சம்பூர்ணம் இணையரின் திருமணம் 22.01.1980 அன்று நடைபெற்றது. சாய் லஷ்மிகாந்த் மற்றும் சாய் ஜெயகாந்த் என்ற இரண்டு மகன்கள் உள்ளனர் .

அரசியல்
 1986 ஆம் ஆண்டு முதன் முறையாக ஆலந்தூர் நகரமன்ற தலைவராக மக்களால் நேரடியாக தேர்ந்த்தேடுக்கப்பட்டார்.
 திராவிட முன்னேற்ற கழகத்தில் அமைப்பு செயலாளர் பொறுப்பில் உள்ளார்.
 ஆலந்தூர் நகரமன்ற தலைவராக நான்குமுறை பொறுப்பு வகித்துள்ளார்.
ஜூன் மாதம் 2016 நடந்த மாநிலங்களவை தேர்தலில் திராவிட முன்னேற்ற கழகத்தின் சார்பில் தேர்ந்தெடுக்கப்பட்டார்.

மேற்கோள்கள் 

1947 பிறப்புகள்
திராவிட முன்னேற்றக் கழக அரசியல்வாதிகள்
வாழும் நபர்கள்
மாநிலங்களவை உறுப்பினர்கள்
சென்னை அரசியல்வாதிகள்
வழக்கறிஞர்கள்
நாடாளுமன்ற தி. மு. க. உறுப்பினர்கள்
தமிழ்நாட்டைச் சேர்ந்த மாநிலங்களவை உறுப்பினர்கள்
மூகாம்பிகை கோயில்

மூகாம்பிகை கோயில் (Mookambika Devi Temple) இந்தியாவின், கர்நாடக மாநிலத்தில், உடுப்பி மாவட்டத்தின் கொல்லூரில் அமைந்துள்ளது. இது ஒரு இந்து கோயிலாகும். இங்கு மூகாம்பிகை தேவி வழிபடப்படுகிறார். உடுப்பி மற்றும் மங்களூருவிலிருந்து கொல்லூருக்கு அடிக்கடி பேருந்து வசதிகள் உண்டு. இசை ஞானி இளையராஜா இக்கோவிலுக்கு ஒரு கோடி ரூபாய் நன்கொடை வழங்கியுள்ளார். இக்கோவில் சக்தி பீடங்களில் மிகவும் சக்திவாய்ந்த திருத்தலமாக கருதப்படுகிறது.

இக்கோயில் கோடாச்சத்ரி மலைக் குன்றுகளின் அடிவாரத்திலும், சௌபர்னிகா நதியின் தென்புறத்திலும் அமைந்துள்ளது. மேலும், இந்த இடமானது கோகர்ணம் மற்றும் கன்னியாகுமரி (பேரூராட்சி)க்கு இடையே அமந்துள்ளது. மூகாம்பிகை கோயில் அமைந்துள்ள நிலப்பகுதி புராண காலத்தில் துறவியான பரசுராமரால் உருவாக்கப்பட்டது என்று நம்பப்படுகிறது. இக் கோயிலின் பிரதான தெய்வமாக சுயம்பு மூர்த்தமான ஜோதிர்லிங்கம் ஆகும். இதன் நடுவில் தங்கத்தினாலான வரிகளையுடய ஒரு பிளவு காணப்படுகிறது. லிங்கத்தின் இடப்புறம் முப்பெரும் தேவியர்களையும் வலப்புறம் மும்மூர்த்திகளையும் குறிக்கிறது. இதனுடன் நான்கு கைகளையுடய பஞ்சலோகத்தாலான மூகாம்பிகை திரு உருவம் பிரதிஷ்டை செய்யப்பட்டுள்ளது. இக்கோவில் இந்துக்களின் மிக முக்கியமான வழிபாட்டுத் தலங்களில் ஒன்றாக விளங்குகிறது.

தல வரலாறு
கொல்லூர் பகுதியில் கம்ஹாசூரன் என்ற அரக்கனின் தொல்லைகளிலிருந்து மக்களை காக்க, பார்வதி தேவி, அவ்வரக்கனை கொன்று மக்களை காத்தார். பார்வதி தேவியை இங்குள்ள மக்கள் மூகாம்பிகை என்று அழைத்து வழிபடுகின்றனர். இக்கோயில் மூலவர் மூகாம்பிகை சிலையை 1200 ஆண்டுகளுக்கு முன்னர் ஹலுகல்லு வீர சங்கய்யா என்ற அரசன் நிறுவினார். இக்கோவில் 51 சக்தி பீடங்களில் தேவியின் காதுகள் விழுந்த பீடமாகப் போற்றப்படுகிறது. தமிழ் மாதங்களான புரட்டாசியில் நவராத்திரி விழாவும், பங்குனி மாதத்தில் தேரோட்டமும் இங்கு கொண்டாடப்படும் முக்கிய திருவிழாக்கள் ஆகும்.

புராணக்கதை 
சங்கர மடத்தை நிறுவிய ஆதி சங்கரர் மூகாம்பிகை தேவியின் தரிசனத்தைக் கண்டதால் இங்கு கோயிலை நிர்மாணித்தார் என்று நம்பப்படுகிறது. 
 
ஒரு நாள், தேவி மூகாம்பிகை ஆதி சங்கரர் முன்பாகத் தோன்றி வேண்டிய வரத்தைக் கேட்குமாறு பணித்தார். அதற்கு ஆதி சங்கரர், தான் கேரள மாநிலத்தில் தேவியின் சிலையை பிரதிஷ்டை செய்து, மக்கள் அனைவரும் வழிபாடு செய்வதற்கு, ஒரு கோயில் கட்டி வழிபட விரும்புவதாகக் கூறினார். அதற்கு தேவி ஒரு நிபந்தனையுடன் ஒத்துக்கொண்டார். அதாவது, சங்கரர் முன்னே செல்ல வேண்டும் என்றும், குறிப்பிட்ட இடம் வரும் வரை பின்னால் திரும்பி பார்க்கக் கூடாது எனவும் கட்டளையிட்டார். அதனால் ஆதி சங்கரர் முன்னே சென்றார். மூகாம்பிகை தேவி சங்கரரை சோதிக்க விரும்பியதால் தன் காலில் அணிந்த "கொலுசுகளின்" சலங்கை சத்தத்தை கேட்காதவாறு நிறுத்தினார். சலங்கை சத்தம் கேட்காததால் நிபந்தனையை மறந்து சங்கரர் திரும்பிப் பார்த்தார். அங்கு தேவி மூகாம்பிகை சிலை வடிவில் உருமாறி விட்டார். அந்த இடமே தற்போதைய "கொல்லூர்" ஆகும். கோயில் கட்டப்பட்ட இடமானது ஆதி சங்கரர் தவமியற்றிய இடமாகும். மற்றும் தேவி மூகாம்பிகை சங்கரருக்கு காட்சியளித்த இடம் கோடாச்சத்ரி மலை உச்சி ஆகும். இது கொல்லூரிலிருந்து 21 கி.மீ. தொலைவில் உள்ளது. இம் மலையின் உச்சியை கொல்லூர் மூகாம்பிகை கோயிலின் வெளிப்புறத்திலிருந்து காண முடிகிறது.

மேலும் காண்க 
 108 சிவன் கோயில்கள்

மேற்கோள்கள்கள்

வெளி இணைப்புகள்

Books
 Indian Temples Kollur
 Mookambika Devi Temple
 kollur 

கர்நாடகாவில் உள்ள இந்துக் கோயில்கள்
சக்தி பீடங்கள்
கருநாடகத்தில் உள்ள அம்மன் கோயில்கள்
மாரி பிளாக்

மாரி பிளாக் (Mhairi Black, பிறப்பு: 12 செப்டம்பர் 1994) என்பவர் ஐக்கிய இராச்சிய நாடாளுமன்றப் பெண் உறுப்பினர் ஆவார். 2015 ஐக்கிய இராச்சியப் பொதுத் தேர்தலில் இசுக்கொட்டிய தேசியக் கட்சியின் சார்பாக பைசலி, தெற்கு ரேன்பரீசயர் தொகுதியில் தேர்ந்தெடுக்கப்பட்ட இவர், மிகவும் சிறிய வயதில் இருப்பதால் "நாடாளுமன்றச் செல்லக்குட்டி" என்று செல்லமாக அழைக்கப்படுகிறார்.

1832ஆம் ஆண்டிற்கு பிறகு தேர்ந்தெடுக்கப்படும் வயதில் இளைய நாடாளுமன்ற உறுப்பினர் இவராவார், 1880இல் 21 வயதுடைய சேம்சு டிக்கின்சன் என்பவரே 1832 க்கு பின் தேர்ந்தெடுக்கப்பட்ட இளையவராக இருந்தார்.

அரசியல் வாழ்க்கை
2015 ஆம் ஆண்டுக்கான ஐக்கிய இராச்சியப் பொதுத் தேர்தலில் பைசலி, தெற்கு ரேன்பரீசயர் தொகுதியில் போட்டியிட்டு வென்ற மாரி பிளாக், கிளாசுஃகோ பல்கலைக்கழகத்தில் "அரசியல் மற்றும் பொதுக்கொள்கை" பட்டப்படிப்பில் தன் கடைசி ஆண்டைப் படித்து வருகிறார்.

தேர்தல் பிரகடனம்
பைசலி, தெற்கு ரேன்பரீசயர் மக்களின் வாழ்க்கையில் ஒரு உண்மையான மாற்றத்தை ஏற்படுத்தவே நான் தேர்தலில் நிற்கிறேன்.
தற்போதைய அரசின் நிதிக்குறைப்புக் கொள்கைகளுக்கும், கடுமையான நல்வாழ்வு நிதிக்குறைப்பிற்கும் எதிராக பிரச்சாரம் செய்வேன். அரசின் இச்செயல்கள் எண்ணற்ற மனிதர்களையும், குடும்பங்களையும், சமூக மக்களையும் விரக்தியில் தள்ளுகிறது, மற்றும் அவர்கள் தங்கள் வாழ்வாதாரம் மற்றும் பிழைப்பிற்காக உணவு வங்கிகளை நம்பும் நிலைமை ஏற்பட்டுள்ளது. மேலும் எத்தனையோ குழந்தைகள் ஏழ்மையில் தவிக்க, ஒரு இலட்சம் கோடி பணத்தை அணு ஆயுதங்களுக்காக செலவிடுவது மிகவும் கொடுமையானது.
சமூகத்தில் தேவையுள்ளோருக்கு ஒரு உண்மையான மாற்றம் தேவை. இசுக்கொட்லாந்தின் பொருளாதாரத்தை உயர்த்த உண்மையான அதிகாரமும், அரசியல் நோக்கின்றி இத்தொகுதிக்காக உண்மைக் குரல் கொடுக்கவும் வேண்டியது தற்போது அவசியம்.
நீங்கள் உங்கள் நம்பிக்கையை என் மீது வைத்தால், நான் உங்களைக் கைவிடமாட்டேன்.

- மாரி பிளாக்

தனிவாழ்க்கை 
பைசலி ஊரிலே வசிக்கும் மாரி கால்பந்தாட்டத்தில் மிகவும் ஆர்வம் உள்ளவர். தன் பள்ளிக்கூட மகளிர் கால்பந்தாட்ட அணியில் இணைந்து ஆடியவர். பாட்ரிக் திஃச்டில் என்ற கால்பந்தாட்ட அணியின் விளையாட்டுக்களைக் காண்பதற்கான பருவ நுழைவுச்சீட்டை வைத்துள்ளார். இசைக்கருவிகள் மீட்டுவதிலும் இசையிலும் இவருக்கு ஆர்வம் இருப்பது என்பதும் குறிப்பிடத்தக்கது.

மேற்கோள்கள்

வெளியிணைப்புகள்

மாரி பிளாக்
இசுக்காட்டிசு தேசியக் கட்சி - மாரி பிளாக்

பிரித்தானிய அரசியல்வாதிகள்
வாழும் நபர்கள்
1994 பிறப்புகள்
பெண் அரசியல்வாதிகள்
இசுக்காட்லாந்து அரசியல்வாதிகள்
புரோமின் ஒற்றை புளோரைடு

புரோமின் ஒற்றைபுளோரைடு (Bromine monofluoride ) என்பது BrF என்ற மூலக்கூறு வாய்பாடு கொண்ட முற்றிலும் நிலையற்றதொரு உப்பீனியிடைச் சேர்மமாகும். புரோமின் முப்புளோரைடு அலலது புரோமின் ஐம்புளோரைடுடன் புரோமினைச் சேர்ப்பதன் மூலமாக புரோமின் ஒற்றை புளோரைடைத் தயாரிக்க முடியும். முற்றிலும் நிலைப்புத்தன்மை இல்லாத காரணத்தால் இதைக் கண்டறிய முடியுமே தவிர தனித்துப் பிரிக்க இயலாது.:

BrF3 + Br2 → 3 BrF
BrF5 + 2 Br2 → 5 BrF
Br2(l) + F2(g) → 2BrF(g) 

சாதாரண வெப்பநிலையில் புரோமின் ஒற்றைபுளோரைடு இயல்புநிலை மாற்றம் கெட்டு புரோமின் முப்புளோரைடு  புரோமின் ஐம்புளோரைடு மற்றும் புரோமின் என்ற சேர்மங்களாக சிதைவடைகிறது>

மேற்கோள்கள் 

புளோரைடுகள்
புரோமின்(I) சேர்மங்கள்
இடைஉப்பீனி சேர்மங்கள்
ஈரணு மூலக்கூறுகள்
கரோல் பாக்

கரோல் பாக், புது தில்லியின் பகுதியாகும். இங்கு குடியிருப்புகளும், வியாபார நிறுவனங்களும் உள்ளன. இது மத்திய தில்லி மாவட்டத்தின் மூன்று ஆட்சிப்பிரிவுகளில் ஒன்று. தரியாகஞ்சு, பகர்கஞ்சு ஆகிய இரண்டும் பிற ஆட்சிப்பிரிவுகள்.

இது புது தில்லி மக்களவைத் தொகுதிக்கு உட்பட்டது.

போக்குவரத்து
இங்கிருந்து 21 கிமீ தொலைவில் இந்திரா காந்தி பன்னாட்டு வானூர்தி நிலையம் உள்ளது. இந்த பகுதிக்காக கரோல் பாக் மெட்ரோ ரயில் நிலையம் உள்ளது.

சான்றுகள்

இணைப்புகள்

தில்லி சுற்றுப் பகுதிகள்

மேற்கோள்கள்

தில்லி
மத்திய தில்லி மாவட்டம்
ஹரிஹரன் கோயில்

ஹரிஹரன் கோயில் (Harihareshwara Temple)  இந்தியாவில், கர்நாடக மாநிலத்தின் தாவண்கரே மாவட்டத்தில், ஹரிஹர் வருவாய் வட்டத்தில், துங்கப்பத்திரை ஆற்றாங்கரையில்   ஹரிஹர் எனுமிடத்தில் அமைந்துள்ளது. ஹோய்சாளப் பேரரசின்  இரண்டாம் வீர நரசிம்மன் மன்னனின்  தலைமைப் படைத்தலைவராக இருந்த பொலல்வா  (Polalva) என்பவரால் 1224இல் கட்டப்பட்டது. 1268இல் இக்கோயில் மறுசீரமைக்கப்பட்டது. இடது புறம் ஹரியும், வலது புறம் ஹரனும், இணைந்த ஹரிஹரன் எனும் சங்கரநாராயணன் சுவாமி பெயரில் அர்ப்பணிக்கப்பட்டது இக்கோயில். ஹரியும் சிவனும் ஒன்றே  என்ற கோட்பாட்டை முன்னிறுத்த அமைந்த கோயில். இது போன்ற கோயில் தமிழ்நாட்டில்  சங்கரன்கோயில் சங்கர நாராயணர் கோயில் அமைந்துள்ளது.

கோயில் அமைப்பு
ஹோய்சாலர் கட்டிடக்கலை அமைப்பில் கட்டப்பட்ட இக்கோயிலின் நடுவில் உருளை வடிவில் பல தூண்களுடன் கூடிய திறந்த வெளி மண்டபம் அமைந்துள்ளது. மண்டபத்தின் கூரையில் அழகிய வேலைபாடுகளுடன் கூடிய தாமரை வடிவ சிற்பங்கள் வடிக்கப்பட்டுள்ளது. கோயிலின் முந்தைய கோபுர விமானம் மாற்றப்பட்டு, தற்கால செங்கல் சுண்ணாம்பு கலவையால் அமைக்கப்பட்டுள்ளது.

அடிக்குறிப்புகள்

மேற்கோள்கள்

வெளி இணைப்புகள்
 http://1min.in/indiapost/pincode/577601
 https://plus.google.com/107283060847515066091/about?gl=in&hl=ta

போசளர் கட்டிடக்கலை
கர்நாடகாவில் உள்ள இந்துக் கோயில்கள்
தாவணகெரே மாவட்டம்
வெள்ளீய அயோடைடு

வெள்ளீய  அயோடைடு அல்லது வெள்ளீய (II) அயோடைடு (Tin(II) iodide) என அழைக்கப்படும் கனிம வேதியியல் சேர்மத்தின் மூலக்கூறு வாய்பாடு SnI2 ஆகும். இவ்வுப்பு வெள்ளீயத்தின் அயனிகளால் ஆக்கப்பட்ட அயோடினுடைய வெள்ளீய உப்பு ஆகும்.    இதனுடைய மூலக்கூறு எடை  372,519 கி / மோல் ஆகும். திண்ம நிலையில் உள்ள இவ்வுப்பு சிவப்பு தொடங்கி சிவந்த ஆரஞ்சு வரையான நிறத்துடன் காணப்படுகிறது.  வெள்ளீய (II) அயோடைடின்  உருகுநிலை  320  பாகை செல்சியசு மற்றும் இதன் கொதிநிலை  714 பாகை செல்சியசு என்று அள்விடப்பட்டுள்ளது.

தயாரிப்பு
2 மோலார் ஐதரோகுளோரிக் அமிலத்தில் அயோடினுடன் வெள்ளீயம் உலோகத்தை சேர்த்து சூடாக்குவதன் மூலம் வெள்ளீய (II) அயோடைடு சேர்மத்தை தயாரிக்க முடியும்.

Sn + I2 → SnI2

மேற்கோள்கள் 

வெள்ளீய(II) சேர்மங்கள்
அயோடைடுகள்
உலோக ஆலைடுகள்
ஒடுக்கிகள்
விருபாட்சர் கோயில்

விருபாட்சர் கோயில் (Virupaksha Temple)  இந்தியாவில் கர்நாடக மாநிலத்தின், விஜயநகர மாவட்டத்தில், அம்பி எனுமிடத்தில் அமைந்துள்ளது. விசயநகரப் பேரரசின் தலைநகரான அம்பியில், துங்கபத்திரை ஆற்றங்கரையில்,  பெங்களூரிலிருந்து 350 கி.மீ., தொலைவில் உள்ள இக்கோயில் உலக பாரம்பரிய களங்களில் ஒன்றாக உள்ளது. விருபாட்சருக்கு அர்ப்பணிக்கப்பட்ட இக்கோயில் பொ.ஊ. ஏழாம் நூற்றாண்டில் கட்டப்பட்டது.

படக்காட்சியகம்

மேற்கோள்கள்

வெளி இணைப்புகள்
 விருபாட்சர் கோயில் புகைப்படங்கள், 2013

இந்துக் கோயில் கட்டிடக்கலை
ஏழாம் நூற்றாண்டு இந்துக் கோயில்கள்
இந்தியத் தொல்லியற்களங்கள்
கர்நாடகாவில் உள்ள இந்துக் கோயில்கள்
விஜயநகர மாவட்டம்
அம்பி (கர்நாடகம்)
ராசலீலை

ராச லீலை (Rasa lila)  (சர்வதேச சமசுகிருத ரோமனாக்க அரிச்சுவடி ) () என்பது ஸ்ரீகிருஷ்ணர் கோகுலத்தில் வளர்ந்து கொண்டிருந்த போது கோபியர் மற்றும் ராதையுடன்  ஆடிய ஆட்டங்களே ராச லீலை என்பர். இது குறித்து பாகவத புராணம், கீத கோவிந்தம் போன்ற சமசுகிருத மொழி இலக்கியங்களில் விரிவாக கூறுகிறது. கதக் மற்றும் மணிப்புரி நடனங்கள் ராச லீலை அடிப்படையில் வளர்ந்தது.

ராச லீலை என்பதற்கு அழகுணர்ச்சியுடன் ஆடுவது என்று பொருள்.

இரவு நேரத்தில் பாலகிருஷ்ணரின் புல்லாங்குழல் இசை கேட்டு மயங்கிய கோபியர்கள் தத்தமது வீடுகளை விட்டு வெளியே வந்து, பாலகிருஷ்ணருடன் தனிமையில் இரவு முழுவதும் ராசலீலை நடனத்தில் ஈடுபடுவர்.

மேற்கோள்கள் 

 Music in traditional Indian theatre: special reference to Raas Leela, by Rani Balbir Kaur. Shubhi Publications, 2006. .

நூல்கள் 
Rasa – Love Relationships in Transcendence, by Swami B.V. Tripurari ()
Theatre and Religion on Krishna's Stage, by David Mason, New York: Palgrave, 2009
"Essays on Indo-Aryan Mythology", by Narayan Aiyangar, 1898 () ()

வெளி இணைப்புகள் 

 Raslila at பிரித்தானிக்கா கலைக்களஞ்சியம்
 What is Rasa Lila 

இந்திய நடனங்கள்
கிருட்டிணன்
உலோக ஐதராக்சைடு

உலோக ஐதராக்சைடுகள் (Metal hydroxides) என்பது  உலோகங்களுடன் ஈரணு ஐதராக்சைடு அயனி சேர்ந்திருப்பதைக் குறிக்கிறது.

உலோக ஐதராக்சைடுகள் யாவும் வலுவான காரங்கள் என்றும் அழைக்கப்படுகின்றன. பல பொதுவான உலோக ஐதராக்சைடுகள், ஐதராக்சைடு அயனிகளால் ஆனவை மற்றும் அவை குறிப்பிட்ட அந்த உலோகத்தின் அயனிகளால் மட்டுமே உருவாக்கப்பட்டிருக்கும். எடுத்துக்காட்டாக சோடியம் ஐதராக்சைடு தண்ணீரில் கரையும்போது அதிலிருந்து சோடியம் அயனிகளும் ஐதராக்சைடு அயனிகளும் உருவாகின்றன. உலோக ஐதராக்சைடுகளை கரைக்கும்போது முற்றிலுமாக அயனியாகின்றன என்பதாலேயே அவை வலுவான காரங்கள் எனப்படுகின்றன. உலோக ஐதராக்சைடுகளின் காரகாடித்தன்மைச் சுட்டெண் (pH) 7 இற்கு மேல் உள்ளதால் இவை காரங்கள் என அடையாளம் தரப்படுகின்றன. அயனிகள் மின்சாரத்தைக் கடத்தும் என்பதால் உலோக ஐதராக்சைடுகள் கரைக்கப்படும் போது அவை மிகநன்றாகவே மின்சாரத்தை கடத்துகின்றன.

எடுத்துக்காட்டுகள் 

அலுமினியம் ஐதராக்சைடு
பெரிலியம் ஐதராக்சைடு
கோபால்ட்(II) ஐதராக்சைடு
தாமிரம்(II) ஐதராக்சைடு
கியூரியம் ஐதராக்சைடு
தங்கம்(III) ஐதராக்சைடு
இரும்பு(II) ஐதராக்சைடு
பாதரச(II) ஐதராக்சைடு
நிக்கல்(II) ஐதராக்சைடு
வெள்ளீய(II) ஐதராக்சைடு
யுரேனைல் ஐதராக்சைடு
துத்தநாக ஐதராக்சைடு
சிர்க்கோனியம்(IV) ஐதராக்சைடு

கார உலோக ஆக்சைடுகள் 

இலித்தியம் ஐதராக்சைடு
சோடியம் ஐதராக்சைடு
பொட்டாசியம் ஐதராக்சைடு

வேறுசில உலோக ஐதராக்சைடுகள் 

காலியம்(III) ஐதராக்சைடு
ஈய(II) ஐதராக்சைடு
தாலியம்(III) ஐதராக்சைடு
தாலியம்(I) ஐதராக்சைடு

மண்ணில் உலோக ஐதராக்சைடுகளின் பங்கு 

மண்ணில் இருக்கும் தாவர குப்பைகள் சிதைவடையும்போது பெருமளவில் இயற்கை பீனால்கள் வெளிவிடப்படுகின்றன. இயற்கைத் தாவரங்களில் இருந்து கிடைக்கும் பீனாலின் அளவைவிட இது அதிகமென்று  கருதப்படுகிறது. இறந்த தாவரப்பொருட்கள் சிதைவடையும்போது  சிக்கலான கரிமச் சேர்மங்களை மெதுவாக ஆக்சிசனேற்றம் அடையச்செய்கின்றன அல்லது அவற்றை சக்கரைகள் அல்லது அமினோ சக்கரைகள் போன்ற சிறிய மூலக்கூறுகளாகச் சிதைக்கின்றன.

மேற்கோள்கள் 

உலோகங்கள்
ஐதராக்சைடுகள்
அட்சய பாத்திரம் அறக்கட்டளை

அட்சய பாத்திரம் அறக்கட்டளை (Akshaya Patra Foundation)  இந்தியாவில் செயல்படும்  லாப நோக்கமற்ற அறக்கட்டளையாகும். இது இந்தியாவில் உள்ள பள்ளிகளுக்கு மதிய உணவை சமைத்து, அரசு நடத்தும் பள்ளிகளுக்கே நேரில் சென்று வழங்குகிறது. இவ்வறக்கட்டளை 2000ஆம் ஆண்டில் துவக்கப்பட்டது. குழந்தைகள் பசிக் கொடுமையால் கல்வி பெறுவது தடைபடுவதை தடுக்கும் நோக்கில் அட்சய பாத்திரம் அறக்கட்டளை செயல்படுகிறது.பக்திவேதாந்த சுவாமி பிரபுபாதா அவர்களின் கனவை நனவாக்கும் முயற்சியால் அட்சய பாத்திரம் அறக்கட்டளை துவக்கப்பட்டது.

நோக்கங்கள்
வகுப்பறையில் பசிக் கொடுமையை நீக்குவது
பள்ளிகளில் மாணவர் சேர்க்கை மேலும் கூட்டுவது.
சமுகத்தில் சாதிகளுக்கிடையே வேற்றுமை நீக்குவது. 
ஊட்டச்சத்து உணவை வழங்குதல் 
மகளிர்க்கு அதிகாரமளித்தல்

குறிக்கோள்
இந்தியாவில் பசியினால் கல்வி மறுக்கப்படக்கூடாது

இலக்கு
2020ஆம் ஆண்டுக்குள் 50 இலட்சம் குழந்தைகளுக்கு மதிய உணவு வழங்குதல்

மதிய உணவுத் திட்டம்
கல்வி மேம்பாட்டிற்கும், வகுப்பறை பசிக்கொடுமை நீங்கவும் இந்திய அரசு இரண்டு முக்கிய திட்டங்களை வகுத்தது. 
  அனைவருக்கும் கல்வி இயக்கம் மற்றும்  
 மதிய உணவுத் திட்டம் (Mid-Day Meal Scheme)  (MDMS)

அட்சய பாத்திரம் அறக்கட்டளையானது மதிய உணவுத் திட்டத்தை, பத்து மாநிலங்களில், நாள் ஒன்றுக்கு 10,000 அரசுப் பள்ளிகளில் படிக்கும் 14 இலட்சம் மாணவ மாணவியர்க்கு மதிய உணவை நேரில் சென்று வழங்கி வருகிறது. இவ்வறக்கட்டளை இந்திய அரசு மற்றும் மாநில அரசுகளின் உதவியுடன், நாட்டில் 22 மையப்படுத்தப்பட்ட நவீன சுகாதாரமான சமையலறைகளுடன், சத்தான உணவை சமைத்து, அரசுப் பள்ளி மாணவர்களுக்காக வழங்குகிறது.

காலக்கோடு

மேற்கோள்கள்

வெளி இணைப்புகள்
 அட்சய பாத்திரம் அறக்கட்டளையின் அதிகாரப்பூரவ இணையதளம்
  அட்சய பாத்திரம், தமிழ்நாடு
 ஐக்கிய அமெரிக்காவில் அட்சய பாத்திரம் 
 Shri Madhu Pandit Dasa
 முகநூலில் அட்சய பாத்திரம் அறக்கட்டளை 
 சுட்டுரையில் அட்சய பாத்திரம் அறக்கட்டளை
 அட்சய பாத்திர அறக்கட்டளையின் காணொளி காட்சி

இந்தியத் தொண்டு நிறுவனங்கள்
சமூக சேவை அமைப்புகள்
காந்தி அமைதிப் பரிசு பெற்றவர்கள்